als_Latn dik_Latn sag_Latn
BERAT– Gjatë një takimi elektoral me gratë dhe vajzat në Berat, kryeministri Edi Rama tha se ka qenë i tronditur për disa dëshmi të grave të cilat janë larguar nga puna për shkak të bindjeve politike, por ka qenë i detyruar të mos flasë për shkak të mbajtjes së koalicionit të bashkuar për të bërë reformat.
“Nuk do lejojmë që gra e vajza të fitojnë vendin e punës në këmbim të teserës së partisë. Kam qenë i tronditur, por unë kam mbyllur gojën përballë dëshmive të grave që janë larguar nga puna se janë socialiste dhe kanë dashur të mbeten pjesë e PS dhe nuk kanë pranuar të ndryshojë parti për të mbajtur vendin e punës. E kam mbyllur gojën sepse ka një logjikë më të madhe që është mbajtja e bashkuar e koalicionit për të bërë reformat. Por kësaj historie duhet t’i vijë fundi”- tha Rama.
Ndër të tjera, duke iu referuar PD-së, Rama tha se ‘Republika e Re’ u thotë grave të zgjedhin vetëm burra, pasi nuk ka gra në listat e kandidatëve për deputetë dhe kjo është skandaloze.
“PD mendon se nuk ka gra për t’i përfaqësuar. PD nuk ka gra në lista dhe kjo është skandaloze. Republika e re u thotë se ju mund të zgjidhni vetëm burra. Kë të zgjidhni? Apo një burrë që ka bërë maternitetin universitet, i cili u mbyll se grabiste paratë e prindërve. Nuk patëm mundësi në këto 44 muaj që të ndërtonim maternitetin e ri, por do ta bëjmë në këtë mandat një maternitet modern”- tha Rama.
als_Latn als_Latn als_Latn als_Latn